Id-Deċiżjoni tal-Kummissjoni
tal-25 ta’ Ġunju 1997
li tistipula kondizzjonijiet speċjali li jirregolaw l-importazzjoni ta’ prodotti tas-Sajd u Akwakultura li joriġinaw l-Awstralja
(Test b’relevanza ta’ Ftehim ŻEE)
(97/426/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistipula l-kondizzjonijiet tas-saħħa dwar il-produzzjoni u t-tqegħid fuq is-suq ta’ prodotti tas-Sajd [1], kif l-aħħar emendata bid-Direttiva Nru. 95/71/KE [2], u b’mod partikolari l-Artikolu 11 tagħha,l-
Billi grupp ta’ esperti tal-Kummissjoni għamel żjara ta’ spezzjonijiet biex jivverifika l-kondizzjonijiet li taħthom il-prodotti tas-Sajd jiġu prodotti, maħżuna u mibgħuta lill-Komunità;
Billi id-disposizzjonijiet tal-leġislazzjoni Awstraljana dwar spezzjonar dwar saħħa u sorveljanza ta’ prodotti tas-Sajd jistgħu jitqiesu li huma ekwivalenti għal dawk stipulati fid-Direttiva Nru. 91/493/KEE;
Billi fl-Awstralja d-Dipartiment ta’ l-Industriji Primarji u Enerġija - Australian Quarantine and Inspection Service - (AQIS), hu kapaċi li jivverifka effettivament l-applikazzjoni tal-liġijiet eżistenti;
Billi l-proċedura għall-ksib taċ-ċertifikat tas-saħħa msemmi fl-Artikolu 11(4)(a) tad-Direttiva Nru. 91/493/KEE trid tkopri wkoll id-definizzjoni ta’ ċertifikat mudell, il-ħtiġiet minimi dwar il-lingwa/lingwi li fihom irid ikun abbozzat u l-grad tal-persuna mogħti s-setgħa li tiffirma;
Billi, skond l-Artikolu 11(4)(b) tad-Direttiva Nru 91/493/KEE, irid ikun hemm marka mwaħħla mal-pakketti ta’ prodotti tas-Sajd, fejn jingħata l-isem tal-pajjiżi terzi u n-numru ta’ l-approvazzjoni ta’ l-istabbiliment minn fejn oriġinaw;
Billi, skond l-Artikolu 11(4)( ċ) tad-Direttiva Nru 91/493/KEE, trid tkun formulata lista ta’ stabbilimenti approvati; billi dik il-lista għandha titħejja fuq il-bażi ta’ komunikazzjoni mill-AQIS lill-Kummissjoni; billi għalhekk għandu jkun il-Ministeru tas-Saħħa li jrid jiżgura l-konformità mad-disposizzjonijiet stipulati għal dan l-iskop fl-Artikolu 11(4) tad-Direttiva Nru 91/493/KEE;
Billi AQIS ipprovda assigurazzjonijiet uffiċjali dwar il-konformità mar-regoli stipulati fil-Kapitolu V ta’ l-Anness li jinsab maad-Direttiva Nru. 91/493/KEE u dwar it-twettieq ta’ ħtiġiet ekwivalenti ma’ dawk stipulati fid-Direttiva dwar l-approvazzjoni ta’ stabbilimenti;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Dipartimenti ta’ l-Industriji Primarji u l-Enerġija - Australian Quarantine and Inspection Service - (AQIS) huwa rikonoxxut bħala l-awtorità kompetenti fl-Awstralja biex jivverfika u jiċċertifika l-konformità tal-prodotii tas-sajd mal-ħtiġiet tad-Direttiva Nru. 91/493/KEE.
Artikolu 2
Il-prodotti tas-Sajd u akwakultura li joriġinaw fl-Awstralja jridu jikkonformaw ma’ dawn il-kondizzjonijiet li ġejjin:
1. kull kunsinna għandha tkun akkumpanjata minn ċertifikat tas-saħħa oriġinali numerat, debitament mimli, iffirmat, datat u li jkun jikkonsisti f’karta waħda skond il-mudell muri fl-Anness A hawn mehmuż;
2. il-prodotti għandhom ikunu ġejjin minn stabbilimenti approvati u elenkati fl-Anness B hawn mehmuż;
3. ħlief fil-każ ta’ prodotti tas-Sajd tal-friża bil-kwantità u maħsuba għall-manifattura ta’ ikel preservat, il-pakketti kollha jridu jkollhom il-kelma ‘Awstralia’ u n-numru ta’ approvazzjoni ta’ l-istabbiliment minn fejn oriġina f’ittri li ma jitħassrux.
Artikolu 3
1. Iċ-ċertifikat imsemmi fil-punt 1 ta’ l-Artikolu 2 irid jkun imħejji minn ta’ l-anqas f’lingwa uffiċjali waħda ta’ l-Istat Membri fejn jitwettqu l-verifiki.
2. Iċ-ċertifkat għandu jkollu l-isem, il-grad u l-firma tar-rappreżentant ta’ l-AQIS u t-timbru uffiċjali ta’ dan ta’ l-aħħar f’kulur differenti minn dak li jidher fl-indikazzjonijiet l-oħra fuq iċ-ċertifikat.
Artikolu 4
Din id-Deċiżjoni għandha tapplika mill-1 ta’ Settembru 1997.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta’ Ġunju 1997.